**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2021 M. SAUSIO 28 D. SPRENDIMO nR. t2-4 „DĖL KLAIPĖDOS MIESTO SAVIVALDYBĖS BIUDŽETINIŲ įstaigų vadovų darbo apmokėjimo sistemos APRAŠO PATVIRTINIMO“ PAKEITIMO**

2021 m. lapkričio 3 d. Nr. T1-275

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 7 straipsnio 2 dalimi, 8 straipsnio 21 dalimi ir 14 straipsniu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2021 m. sausio 28 d. sprendimu Nr. T2-4 „Dėl Klaipėdos miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“:

1.1. pakeisti 7 punkto pirmąją pastraipą ir ją išdėstyti taip:

„7. Įstaigų vadovų, išskyrus švietimo įstaigų ir švietimo pagalbos įstaigų vadovus, pareiginės algos pastoviosios dalies koeficiento dydžio nustatymas:“;

1.2. papildyti 7.1 papunktį ir jį išdėstyti taip:

„7.1. pareiginės algos pastoviosios dalies koeficiento dydis nustatomas pagal Darbo apmokėjimo įstatymo 1 priede nustatytų koeficientų ribas Savivaldybės mero potvarkiu, išvedant Darbo apmokėjimo įstatymo 1 priede nustatytų koeficientų ribų vidurkį (toliau – vidurkis); Komisijos siūlymu, neviršijant biudžetinei įstaigai darbo užmokesčiui skirtų lėšų, pareiginės algos pastoviosios dalies koeficiento dydis gali būti nustatomas didesnis nei vidurkis, įskaitant atvejus, kai Darbo apmokėjimo įstatyme numatytas minimaliųjų pareiginės algos pastoviosios dalies koeficientų didinimas atskirų sričių biudžetinėms įstaigoms;“;

1.3. pakeisti 7.2.3 papunktį ir jį išdėstyti taip:

„7.2.3. kitais Darbo apmokėjimo įstatyme nustatytais atvejais;“;

1.4. papildyti nauju 9 punktu:

„9. Švietimo pagalbos įstaigų vadovų pareiginės algos pastoviosios dalies koeficiento dydžio nustatymas:

9.1. pareiginės algos pastoviosios dalies koeficiento dydis nustatomas pagal Darbo apmokėjimo įstatymo 5 priede nustatytų koeficientų ribas Savivaldybės mero potvarkiu, išvedant Darbo apmokėjimo įstatymo 5 priede nustatytų koeficientų ribų vidurkį; Komisijos siūlymu, neviršijant švietimo pagalbos įstaigai darbo užmokesčiui skirtų lėšų, pareiginės algos pastoviosios dalies koeficiento dydis gali būti nustatomas didesnis nei vidurkis;

9.2. pareiginės algos pastoviosios dalies koeficiento dydis nustatomas atsižvelgiant į pareigybių sąraše nustatytą darbuotojų pareigybių skaičių, vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms, organizacijoms ir (ar) jų padaliniams, ir didinamas, atsižvelgiant į šiuos kriterijus:

9.2.1. švietimo pagalbos įstaigoje įgyvendinamas ikimokyklinis ir priešmokyklinis ugdymas, – 10 procentų;

9.2.2. švietimo pagalbos įstaigoje organizuojamas savanorių darbas „Vaikų linijoje“, – 10 procentų;

9.2.3. kitais Darbo apmokėjimo įstatyme nustatytais atvejais.“;

1.5. buvusius 9–16 punktus laikyti atitinkamai 10–17 punktais;

1.6. pakeisti buvusį 17 punktą, laikyti jį 18 punktu ir pirmąją pastraipą išdėstyti taip:

„18. Įvertinus praėjusių kalendorinių metų įstaigos vadovo veiklą:“;

1.7. pakeisti buvusį 17.4 papunktį, laikyti jį 18.4 papunkčiu ir išdėstyti taip:

„18.4. nepatenkinamai, **–** taikomos Darbo apmokėjimo įstatymo nuostatos.“;

1.8. pripažinti netekusiais galios 17.4.1, 17.4.2 ir 17.5 papunkčius;

1.9. pakeisti buvusį 17.6 papunktį, laikyti jį 19 punktu ir pirmąją pastraipą išdėstyti taip:

„19. Pasibaigus švietimo įstaigos ir švietimo pagalbosįstaigosvadovo pirmajai penkerių metų kadencijai:“;

1.10. buvusius 17.6.1–17.6.3 papunkčius laikyti atitinkamai 19.1–19.3 papunkčiais;

1.11. buvusius 18–28 punktus laikyti atitinkamai 20–30 punktais;

1.12. pakeisti buvusį 23.2 papunktį, laikyti jį 25.2 papunkčiu ir išdėstyti taip:

„25.2. dirbti nuotoliniu būdu gali būti skiriama 10 procentų savaitės darbo laiko normos, neskaidant šio laiko į atskiras darbo dienas, įstaigos vadovo rašytinį prašymą dirbti nuotoliniu būdu išsprendžiant Savivaldybės mero rezoliucija (nenagrinėjant Komisijoje). Teisės aktų numatytais atvejais dirbti nuotoliniu būdu gali būti skiriama didesnė darbo laiko normos dalis.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos darbo kodekso nustatyta tvarka.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės meras | Vytautas Grubliauskas |

Parengė

Personalo skyriaus vyriausioji specialistė

Edita Dimšienė, tel. 39 32 28

2021-10-27